Story of Lonoikamakahiki. 263 



I kekahi manawa ma ia hope mai, komo ae la iia o Lonoikamakahiki i loko o ka 

 heiau me kona man kahu, a ike akii la i na kii e ku mai ana ma kuono o ka heiau, 

 ninau akn la i na kahu: "Owai kela man kanaka e ku mai la i loko o ka pa?" I aku 

 la na makua a me na kahu: "Aole ia he kanaka, he akua ia o ko makou mau makua, 

 na kupuna hoi ou." A lohe o Lonoikamakahiki he akua ia mau kii, alalia puliki ikaika 

 aku la i na makua, no ka mea, ua makau o Lonoikamakahiki, a no ka mea hoi, ua lohe 

 mua oia i ka hoomakaukauia e na hoa paani ona, a nolaila oia i puliki paa ai i na ma- 

 kua, no kona manao o pau mai i ke akua, no ka mea, ua oleloia e kona mau hoa kamalii: 

 "E lono-e! A-pa-u. A pau i ke akua lapu." A no ko Lonoikamakahiki puliki ana 

 aku, i aku la na makua: "Mai makau oe, aole ia he akua lapu, he akua ia nona keia 

 wahi." I aku o Lonoikamakahiki i na makua: "Heaha kana waiwai?" I aku la na 

 makua: "Eia kona mea i malama ia ai; ina he kaua a pio paha, alalia, hoomanamana 

 aku i ke akua, alalia, na ua akua la e alakai i kahi e pakele ai. A ina he waa kahuli 

 ma ka moana, pule no i ke akua, oia no; ina he kau wi, a pule no i ke akua, alalia ea 

 mai no ka ai. Oia ka waiwai o ke akua i malama ia ai." I aku o Lonoikamakahiki ia 

 Keawenuiaumi : "Akolu wale no au mea waiwai i malama ai; o keia mau mea au ka'u 

 e malama." 



Mahope mai o ko Lonoikamakahiki mau la opiopio, ma ka hookanaka makua iki 

 ana ae, ao ae la oia i ka alo ihe a me ka 00 ihe ana, a ao ae la no hoi oia i ke kui ame 

 ka mokomoko, a akamai ae la oia ma ia mau hana. A i ka manawa i akamai ai, alalia, 

 hailona aku la na kumu nana i ao i kela mau hana ma ka ai lolo ana. A i ka ai lolo 

 ana, ua ku kana mau hana a pau i ka pono ma ke akamai. A o ka hailona o ke kui 

 ma ka lolo ana, oia ka lolo i ino. Nolaila olelo aku la ke kumu kui: "Aole oe e pono 

 ke ao i ke kui, no ka mea, ua ku kau lolo i ka pono ole, a nolaila, e pono ke haalele." 

 Nolaila, haalele iho la o Lonoikamakahiki i ke ao ana i ke kui. Aka, ma ka moko- 

 moko, oia ka oihana i oi aku ko Lonoikamakahiki ike ame ke akamai maoli. 



MOKUNA IL 

 Ko Lonoikamakahiki Imi Ana i na Hana 01 o ka Waiwai. 



I KO Lonoikamakahiki wa i hoonaauao loa ae ai, makemake ae la oia e ike mao- 

 popo i na hana oi o ka waiwai, a nolaila, hoao pakahi aku la oia i na hana lealea, ame 

 na hana kaua a kona makuakane, na hana hoi ana i olelo ai i kona mau kahu, he mau 

 hana waiwai ole. 



